Na temelju članka 19. Statuta Sveučilišta u Zagrebu Šumarskog fakulteta, dekan fakulteta donosi odluku *o financiranju znanstvenoistraživačkih i stručnih projekata Šumarskog fakulteta u akad. god. 2020./2021*. za studente, studentske klubove i studentske udruge Šumarskoga fakulteta Sveučilišta u Zagrebu, dekan Fakulteta objavljuje

**NATJEČAJ  
za financiranje znanstvenoistraživačkih i stručnih projekata studenata Šumarskoga fakulteta Sveučilišta u Zagrebu u akad. god. 2020./2021.**

**I.**

Sredstva u ukupnom iznosu od **100.000,00 kn** za akad. god 2019./2020. dodjeljuju se za znanstvenoistraživačke i stručne projekte koji imaju neovisni karakter i nisu vezani za aktivnosti studijskog programa i izvedbenog plana nastave, odnosno za istraživanja postojećih i odobrenih projekata. Maksimalni iznos financiranja iznosi **20.000,00 kn** po jednom znanstveno-istraživačkom projektu.

**II.**

Sredstva se dodjeljuju pod navedenim uvjetima

**Prihvatljivi uvjeti:**

1. voditelj projekta može biti ili jedan student ili legitimna studentska udruga
2. voditelj projekta mora biti redoviti student jednog od diplomskih studija Šumarskoga fakulteta sa minimalnim prosjekom ocjena 3,50 na dan prijave na natječaj
3. projektna ideja mora imati jak znanstevni odziv (znanstveni članak ili sudjelovanje na međunarodnom ili domaćem znanstvenom skupu)
4. prednost će imati projekte ideje koji su u skladu sa aktuelnim globalnim, društvenim i stručnim problemima
5. prednost će imati projekti u koje su uključeni studenti s oba odsjeka, odnosno interdisciplinarni projekti.

**III.**

**Prihvatljivi troškovi:**

1. materijalni troškovi (dnevnice, smještaj i putovanje do mjesta istraživanja)
2. knjige i literatura nepohodna za provedbu aktivnosti projekta
3. odlazak na usavršavanje voditelja i/ili članova istraživačkog tima (radionice, ljetne škole) neophodne za provedbu projekta
4. laboratorijske analize i sitni potrošni materijal za potrebe uspješne realizacije aktivnosti projekta
5. diseminacija rezultata projekta (međunarodne i domaće znanstvene konferencije te publiciranje u open acess časopisima).

**Natječajem se neće financirati:**

1. studentski časopisi, bilteni i druga izdavačka djelatnost
2. novo-pokrenuti časopisi (časopisi koji traže financiranje prvog broja)
3. zbornici radova s konferencija
4. autorski honorari, studentski ugovori niti ugovori o djelu
5. organiziranja znanstvenih ili stručnih skupova te sličnih studentskih događaja
6. odlasci na međunarodne studentske događaja a koji nisu u skladu sa aktivnostima projekata
7. oprema potrebna za realizaciju projekata ukoliko postoji u [katalogu opreme Šumarskog fakulteta](http://www.sumfak.unizg.hr/upload/design/datoteke/katalog_opreme_sumarskog_fakulteta.pdf)

**IV.**

**Rok za dostavu projektnih prijedloga je 02. prosinca 2021. godine do 16:00 h**

Detaljni opis i obrazloženje projekta treba razraditi prema priloženom obrascu *Prijave projekta* te u digitalnom obliku (.*pdf* ili .*doc*) dostaviti na adrese [smikac@sumfak.hr](mailto:smikac@sumfak.hr) i [zivkovic@sumfak.hr](file:///C:\Users\Turbo\AppData\Roaming\Microsoft\Word\izupcic@sumfak.hr).